cyanic-selkie/wikianc huggingface dataset:
Τζον Χάνα
Καριέρα
Στις 24 Δεκεμβρίου 1997, ο Χάνα και ο παραγωγός της Scottish Films, Μάρεϊ Φέργκιουσον, ίδρυσαν μια εταιρεία παραγωγής που ονομάζεται Clerkenwell Films. Η πρώτη μεγάλη παραγωγή της Clerkenwell ήταν η σειρά Ρέμπους. Ωστόσο, το Rebus μεταφέρθηκε αργότερα στη STV Productions και ο Χάνα αντικαταστάθηκε στον πρωταγωνιστικό ρόλο στη σειρά από τον Κεν Στοτ.
Ο Χάνα έπαιξε τον επαναλαμβανόμενο ρόλο του επιστήμονα Χόλντεν Ράντκλιφ στο Agents of S.H.I.E.L.D. κατά τη διάρκεια του τρίτου κύκλου και προήχθη σε τακτικό μέλος της σειράς κατά τη διάρκεια του τέταρτου κύκλου.
Προσωπική ζωή
Ο Χάνα παντρεύτηκε την ηθοποιό Τζοάνα Ροθ στις 20 Ιανουαρίου 1996. Το ζευγάρι είχε γνωριστεί αρκετά χρόνια νωρίτερα, στη διάρκεια μιας παραγωγής ενός έργου του Ουίλλιαμ Σαίξπηρ. Σε πολλές συνεντεύξεις του, αναφέρει ιστορίες από τη σχέση τους, όπως την επίσκεψή τους στο εστιατόριο Sri Siam του Λονδίνου όπου της έκανε πρόταση γάμου γραπτώς πάνω στο τραπεζομάντιλο. Το ζευγάρι ζει στο Ρίτσμοντ του Λονδίνου με τα δύο του παιδιά.
Εξωτερικοί σύνδεσμοι
Κατηγορία:Σκωτσέζοι άνδρες ηθοποιοί θεάτρου Κατηγορία:Σκωτσέζοι άνδρες ηθοποιοί τηλεόρασης Κατηγορία:Σκωτσέζοι άνδρες ηθοποιοί κινηματογράφου
Ρεγκαλμπούτο
Το Ρεγκαλμπούτο είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Τον Αύγουστο γίνεται στην πόλη ετήσια έκθεση βοοειδών. Το Ρεγκαλμπούτο βρίσκεται στην θέση της αρχαίας πόλης Αμήσελον που καταγράφει ο Διόδωρος Σικελιώτης στο έργο του Ιστορική Βιβλιοθήκη. Το όνομα "Ρεγκαλμπούτο" προέρχεται από το Αραβικό "Ρεγκάλ Αμπούτ" που μεταφράζεται ως "κάστρο του Αμπούτ", τα ευρήματα έδειξαν ότι ήταν αποικία των Σαρακηνών.
Οι κάτοικοι της γειτονικής Τσεντουρίπε επαναστάτησαν εναντίον της δυναστείας των Σουηβών στην οποία ήταν πιστοί στο Ρεγκαλμπούτο και κατέστρεψαν την πόλη. Ο Μανφρέδος της Σικελίας έκτισε ξανά το Ρεγκαλμπούτο στην σημερινή του θέση. Μία ομάδα κοινοβουλευτικών συναντήθηκε στο Ρεγκαλμπούτο με τον Τζουζέπε Γκαριμπάλντι για να συζητήσουν την συνθήκη σχετικά με την εκστρατεία του 1860. Το Ρεγκαλμπούτο δεν υποβλήθηκε ποτέ σε δημοσιονομικούς φόρους και κυβερνήθηκε από μια αρχή διορισμένη από τον βασιλιά και τους αρχιεπισκόπους της Μεσσήνης. Η πόλη λεηλατήθηκε σκληρά όταν ξέσπασε ο Β΄ Παγκόσμιος Πόλεμος.
Εξωτερικοί σύνδεσμοι
Κατηγορία:Δήμοι της Επαρχίας της Έννα
Κραυγή Τρόμου
Το Κραυγή Τρόμου ή Ο Κρίκος των Εγκλημάτων ή Σφαγή στο Ακρογιάλι της Ηδονής ή Το Σπίτι με τα Αλυσιδωτά Εγκλήματα (ιταλικά: Ecologia del delitto ή Reazione a catena) είναι ιταλική τζάλο ταινία του 1971, σε σκηνοθεσία του Μάριο Μπάβα. Ο Μπάβα συνέγραψε το σενάριο με τους Τζουζέπε Τσακαριέλο, Φίλιπο Οτόνι, και Σέρτζιο Κανεβάρι. Η ιστορία είναι των Νταρντάνο Σακέτι και Φράνκο Μπαρμπέρι. Πρωταγωνιστούν οι Κλοντίν Οζέρ, Λουίτζι Πιστίλι, και Λάουρα Μπέτι. Ο Κάρλο Ραμπάλντι δημιούργησε τα τρομακτικά και αιματηρά εφέ. Η ιστορία περιγράφει τις ταυτόχρονες δολοφονικές δραστηριότητες πολλών διαφορετικών χαρακτήρων για μια κληρονομιά.
Υπόθεση
Μια νύχτα στο αρχοντικό της, η ανάπηρη Κόμισα Φεντερίκα (Ίσα Μιράντα) δέχεται επίθεση και στραγγαλίζεται μέχρι θανάτου από τον σύζυγό της Φίλιπο Ντονάτι (Τζοβάνι Νουβολέτι). Λίγο αργότερα, ο Φίλιπο μαχαιρώνεται μέχρι θανάτου από έναν άγνωστο, και το πτώμα του πετιέται στον όρμο. Σχετικά με την έρευνα, η αστυνομία βρίσκει ένα υποτιθέμενο σημείωμα αυτοκτονίας, γραμμένο από την Κόμισα, αλλά η δολοφονία του Ντονάτι δεν έχει ανακαλυφθεί.
Ο κτηματομεσίτης Φρανκ Βεντούρα (Κρις Άβραμ) και η ερωμένη του Λάουρα (Άννα Μαρία Ροζάτι) σχεδιάζουν να αποκτήσουν τον όρμο. Αφού η Κόμισα αρνείται να πουλήσει το σπίτι της σε εκείνους, οπότε το ζευγάρι σχεδιάζουν με τον Ντονάτι, να σκοτώσει τη γυναίκα του. Για να ολοκληρώσουν το σχέδιο, ο Βεντούρα χρειάζεται την υπογραφή του Ντονάτι για να νομιμοποιηθούν τα έγγραφα. Ωστόσο, δε γνωρίζουν ότι ο Ντονάτι έχει δολοφονηθεί.
Η περιέργειά τους εξαντλείται από τα νέα της δολοφονίας, τέσσερις ντόπιοι έφηβοι διεισδύουν στο φαινομενικά εγκαταλελειμμένο αρχοντικό και δολοφονούνται. Ο εξώγαμος γιος της Κόμισας, Σιμόνε (Κλαούντιο Βολοντέ) είναι ο δολοφόνος. Αφότου σκότωσε τον Ντονάτι, συνωμοτεί με τον Βεντούρα, ο οποίος του προσφέρει ένα μεγάλο ποσό με αντάλλαγμα την υπογραφή του.
Το σχέδιό τους ανατρέπεται, όταν εμφανίζεται η αποξενωμένη κόρη της Κόμισας, Ρενάτα (Κλοντίν Οζέρ), η οποία αποφασίζει να λάβει στην κατοχή της την ιδιοκτησία της μητέρας της. Ο Βεντούρα πιστεύει ότι η Ρενάτα είναι η νόμιμη κληρονόμος, οπότε παρακινεί τον Σιμόνε να σκοτώσει την ετεροθαλή αδελφή του.
Η Ρενάτα με τον σύζυγό της Αλμπέρτο (Λουίτζι Πιστίλι) επισκέπτονται το σπίτι του Πάολο Φασάτι (Λεοπόλντο Τριέστε), ενός εντομολόγου που ζει στο υπόγειο της ιδιοκτησίας των Ντονάτι. Η σύζυγος του Φασάτι, Άννα (Λάουρα Μπέτι) τους λέει ότι ο Ντονάτι είναι υπεύθυνος για τον θάνατο της Κόμισας, και λέει ότι κατά πάσα πιθανότητα η ιδιοκτησία θα περάσει στα χέρια του Σιμόνε. Η Ρενάτα, η οποία δεν ήξερε ότι είχε ετεροθαλή αδελφό, σχεδιάζει με τον σύζυγό της να δολοφονήσουν τον Σιμόνε.
Αφότου ανακαλύπτουν το σκονισμένο και σάπιο πτώμα του Ντονάτι στη βάρκα του Σιμονε, η Ρενάτα και ο Αλμπέρτο κατευθύνονται στο σπίτι του Βεντούρα. Όταν φθάνουν, ο Βεντούρα επιτίθεται στη Ρενάτα, αλλά η Ρενάτα έχει το πλεονέκτημα και μαχαιρώνει τον Βεντούρα με έναν σουγιά. Ο Πάολο Φασάτι, ο οποίος γίνεται μάρτυρας της επίθεσης, επιχειρεί να τηλεφωνήσει στην αστυνομία, αλλά αντιμετωπίζεται από τον Αλμπέρτο, ο οποίος τον στραγγαλίζει μέχρι θανάτου. Για να βεβαιωθούν ότι δεν υπάρχουν άλλοι μάρτυρες, η Ρενάτα αποκεφαλίζει την Άννα με τσεκούρι.
Η συνεργός του Βεντούρα, η Λάουρα, καταφθάνει και σχεδιάζει να τον συναντήσει. Όταν ο Σιμόνε ανακαλύπτει ότι εκείνοι οι δύο είχαν σχεδιάσει τη δολοφονία της μητέρας του, στραγγαλίζει τη Λάουρα μέχρι θανάτου.
Λίγο μετά την εκδίκηση του Σιμόνε, ο Αλμπέρτο τον σκοτώνει. Ο τραυματισμένος Βεντούρα εμφανίζεται ξανά, αλλά ο Αλμπέρτο τον σκοτώνει μετά από μια σύντομη μάχη.
Εξασφαλίζοντας ότι δεν υπάρχουν άλλοι ζωντανοί κληρονόμοι, ο Αλμπέρτο και η Ρενάτα επιστρέφουν στο σπίτι και περιμένουν την ανακοίνωση της κληρονομιάς τους. Συναντούν στην μπροστινή πόρτα τα δύο τους παιδιά, τα οποία βρήκαν τα όπλα τους και θέλουν να παίξουν. Τα παιδιά πυροβολούν μέχρι θανάτου τους γονείς τους. Νομίζοντας ότι προσποιούνται τους νεκρούς, το νεαρό αγόρι και κορίτσι τρέχουν προς τα έξω, για να βρουν άλλο παιχνίδι.
Εξωτερικοί σύνδεσμοι
Κατηγορία:Ταινίες του 1971 Κατηγορία:Ιταλόφωνες ταινίες Κατηγορία:Ταινίες γυρισμένες στην Ιταλία Κατηγορία:Giallo ταινίες Κατηγορία:Ιταλικές ταινίες Κατηγορία:Ιταλικές ταινίες τρόμου Κατηγορία:Ταινίες σε σκηνοθεσία Μάριο Μπάβα
Hyuna
Η Κιμ Χιούν-α (κορεάτικα: 김현아) (γενν. 6 Ιουνίου 1992), πιο γνωστή απλώς ως Hyuna, είναι Νοτιοκορεάτισσα τραγουδίστρια, τραγουδοποιός, ράπερ και μοντέλο. Ξεκίνησε την καριέρα της στην ηλικία των 14 ετών το Φεβρουάριο του 2007, ως μέλος του κοριτσίστικου συγκροτήματος, Wonder Girls. Αφού οι γονείς της την απέσυραν από το συγκρότημα και την JYP Entertainment λίγους μήνες αργότερα, υπέγραψε συμβόλαιο με την Cube Entertainment και έγινε μέλος ενός καινούργιου κοριτσίστικου συγκροτήματος ονόματι 4Minute το 2009. Το 2010, έκανε το ντεμπούτο της ως σόλο τραγουδίστρια, με το σίνγκλ Change.
Το 2011, το άλμπουμ της, Bubble Pop!, βρήκε μεγάλη επιτυχία, πουλώντας πολλά ψηφιακά αντίγραφα. Το 2012, έκανε εμφάνιση σε ένα ρίμιξ του πολύ επιτυχημένου Gangnam Style του Psy.
Το 2018, η Hyuna τερμάτισε το συμβόλαιό της με την Cube Entertainment, μετά από εσωτερικές συγκρούσεις. Την επόμενη χρονιά, υπέγραψε συμβόλαιο με την P Nation, δισκογραφική εταιρεία του συνεργάτη της, Psy.
1992-2009
Η Hyuna γεννήθηκε στις 6 Ιουνίου 1992 στη Σεούλ της Νότιας Κορέας. Φοίτησε στο Choongam Middle School και στο Korea High School of Music and Arts, και αργότερα στο Konkuk University, όπου σπούδασε μοντέρνες τέχνες.
Το 2006, η JYP Entertainment ανακοίνωσε πως η Hyuna θα αποτελούσε μέλος του τότε καινούργιου girl group, Wonder Girls. Το group έκανε το ντεμπούτο του στις 13 Φεβρουαρίου 2007, με το άλμπουμ The Wonder Begins. Τον Ιούλιο της ίδιας χρονιάς, ωστόσο, αναγκάστηκε να εγκαταλείψει το group λόγω προβλημάτων υγείας.
To 2008, υπέγραψε συμβόλαιο με την Cube Entertainment. Τον Ιούνιο της επόμενης κιόλας χρονιάς, έγινε μέλος ενός καινούργιου girl group, των 4Minute. Το group κυκλοφόρησε το πρώτο τους σίνγκλ, Hot Issue, στις 15 Ιουνίου 2009.
2010–2015
Στις 4 Ιανουαρίου 2010, κυκλοφόρησε το πρώτο σόλο σίνγκλ της, Change. Το τραγούδι ήταν επιτυχημένο, πουλώντας πάνω από 2.5 εκατομμύρια αντίγραφα.
Παραπομπές
Κατηγορία:Νοτιοκορεάτισσες τραγουδίστριες Κατηγορία:Νοτιοκορεάτισσες μοντέλα Κατηγορία:Νοτιοκορεάτισσες ράπερ Κατηγορία:Νοτιοκορεάτισσες τραγουδίστριες ποπ Κατηγορία:Νοτιοκορεάτες τραγουδοποιοί
Σόλτσε
Το Σόλτσε (ιταλικά: Sciolze) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Collective Soul
Οι Collective Soul είναι ένα Αμερικανικό ροκ συγκρότημα από το Στόκμπριτζ της Τζόρτζια, που σχηματίστηκε το 1992 και τώρα εδρεύει στην Ατλάντα. Αποτελείται από τον τραγουδιστή Εντ Ρόλαντ, τον ρυθμικό κιθαρίστα Ντιν Ρόλαντ, τον μπασίστα Γουίλ Τούρπιν, τον ντράμερ Τζόνι Ραμπ και τον κιθαρίστα Τζέσε Τρίπλετ. Το 1993 κυκλοφόρησαν το άλμπουμ Hints Allegations and Things Left Unsaid (Υπαινιγμοί Ισχυρισμοί και Ανείπωτα Πράγματα) με την ανεξάρτητη δισκογραφική εταιρεία Rising Storm Records. Εκείνη την χρονιά το συγκρότημα ανέβηκε από την αφάνεια στη δημοτικότητα όταν το τραγούδι "Shine" (Φώτιση) έγινε επιτυχία της αντεργκράουντ που παίχτηκε πολύ στο ραδιόφωνο. Το άλμπουμ κυκλοφόρησε ξανά το 1994 με την μεγαλύτερη δισκογραφική εταιρεία Atlantic Records.
Τον Μάρτιο του 1995 οι Collective Soul κυκλοφόρησαν ένα ομώνυμο άλμπουμ με τίτλο: Collective Soul (Συλλογική Ψυχή). Ήταν το πραγματικό άλμπουμ ντεμπούτο του συγκροτήματος, έμεινε 76 εβδομάδες στις κατατάξεις του Billboard 200, έγινε τριπλό πλατινένιο, και ήταν το άλμπουμ του συγκροτήματος με τις περισσότερες πωλήσεις. Τα σινγκλ "December" (Δεκέμβριος), "The World I Know" (Ο Κόσμος Που Ξέρω), and "Where the River Flows" (Όπως Κυλάει το Ποτάμι) όλα έφτασαν στο νούμερο ένα στους πίνακες κατατάξεων του Mainstream ροκ (μέινστριμ ροκ). Περίπου δύο χρόνια αργότερα, οι Collective Soul κυκλοφόρησαν το τρίτο άλμπουμ τους, με τίτλο Disciplined Breakdown (Πειθαρχημένη Κατάρρευση). Δεν ήταν τόσο επιτυχημένο στις πωλήσεις όσο τα δύο προηγούμενα άλμπουμ τους, αλλά περιείχε δύο κομμάτια που έγιναν επιτυχίες στις κατατάξεις του μέινστριμ ροκ, τα "Precious Declaration" (Πολύτιμη Δήλωση) και "Listen" (Άκου). Το 1999 κυκλοφόρησαν το τέταρτο μουσικό άλμπουμ, με τίτλο Dosage (Δόση). Το πρώτο σινγκλ του άλμπουμ, το " Heavy " (Βαρύ), παρέμεινε για τον χρόνο ρεκόρ των 15 εβδομάδων στην των κατατάξεων του μέινστριμ ροκ..
Το 2000 οι Collective Soul κυκλοφόρησαν το πέμπτο άλμπουμ τους με τίτλο Blender (Μπλέντερ), που ήταν το τελευταίο με την αρχική σύσταση του συγκροτήματος καθώς ο κιθαρίστας Ρος Τσιλντρες εγκατέλειψε τους Collective Soul το 2001. Περίπου δύο εβδομάδες μετά την αποχώρηση του Τσιλντρες, οι Collective Soul κυκλοφόρησαν το άλμπουμ Seven Year Itch (Επτά Χρόνια Φαγούρα), που ήταν μια συλλογή των μεγαλύτερων επιτυχιών τους της περιόδου 1994 - 2001. Το 2003 ο αρχικός ντράμερ Σέιν Έβανς έφυγε από το συγκρότημα. To 2004 oi Collective Soul ίδρυσαν τη δική τους δισκογραφική εταιρεία με ονομασία El Music Group, και κυκλοφόρησαν το έκτο άλμπουμ τους με τίτλο Youth (Νεότητα). Το 2005 το συγκρότημα ηχογράφησε ένα ζωντανό άλμπουμ με την Συμφωνική Ορχήστρα Νέων της Ατλάντα που κυκλοφόρησε το 2006 με τίτλο Home (Σπίτι). Από τότε οι Collective Soul έχουν κυκλοφορήσει ακόμα τέσσερα άλμπουμ, τα: Afterwords (2007, Επίλογοι), το δεύτερο ομώνυμο άλμπουμ Collective Soul (2009, Συλλογική Ψυχή), See What You Started by Continuing (2015, Δείτε τι Ξεκινήσατε Συνεχίζοντας) και το Blood (2019, Αίμα).
Πρώτα χρόνια
Προτού ιδρυθούν οι Collective Soul, ο τραγουδιστής Εντ Ρόλαντ σπούδαζε μουσική σύνθεση και κιθάρα στο Μουσικό Κολέγιο Μπέρκλι στη Βοστόνη της Μασαχουσέτης. Από τα μέσα του '80, ο Ρόλαντ συμμετείχε στην άντεργκραουντ μουσική σκηνή της Ατλάντα κάνοντας ντέμο και ερμηνείες. Εργάστηκε, επίσης, στο στούντιο ηχογραφήσεων Real 2 Reel στο Στοκμπριτζ, που ανήκε στον πατέρα του μπασίστα Γουίλ Τούρπιν, τον Μπιλ Τούρπιν. Τα καθήκοντα του Ρόλαντ ήταν η παραγωγή, η μίξη και η μηχανική οργάνωση για τους τοπικούς καλλιτέχνες της Ατλάντα. Ηχογράφησε τα ντέμο του και κυκλοφόρησε ένα ανεξάρτητο σόλο άλμπουμ με τίτλο Ed-E Roland το 1991.
Ο Ρόλαντ προσέλαβε τον πιανίστα και υποστηρικτικό τραγουδιστή Κρίστοφερ Ντάικς, τον ντράμερ Τόνι Καποράλε, και τον μπασίστα Σκιπ Γκόντγουιν για να παίζουν ζωντανά σε κλαμπ και να επιδεικνύονται στους κυνηγούς ταλέντων των δισκογραφικών εταιρειών. Εκείνο τον καιρό το συγκρότημα ήταν γνωστό απλά ως "Ed-E" (Εντ-Ε). Έπαιξαν σε αρκετές τοπικές εκδηλώσεις, συμμετείχαν στην ταινία "Movie Of The Week" (Ταινία της Εβδομάδας) του CBS και εμφανίστηκαν στο τοπικό τηλεοπτικό πρόγραμμα της Ατλάντα "Music Peachtree Style", όπου οι τοπικοί καλλιτέχνες έδιναν συνεντεύξεις και προβάλλονταν. Αυτή η αρχική εκδοχή του συγκροτήματος, το "Ed-E", διαλύθηκε προς τα τέλη του '80 λόγω ασύμβατων μουσικών προτιμήσεων μεταξύ άλλων διαφορών. Στη συνέχεια ο Ρόλαντ σχημάτισε το συγκρότημα Marching Two-Step που αποτελούταν από τον πρώτο ντράμερ των Collective Soul, τον Σέιν Έβανς, την Μισέλ Ρέα Κάπλινγκερ και τον Ματ Σερλέτικ.
Oi Marching Two-Step εργάστηκαν τοπικά για μερικά χρόνια, αλλά δεν κατάφεραν να αναπτυχθούν πέρα από τη σκηνή των νυχτερινών κέντρων. Οι πρώτες απόπειρες του Ρόλαντ για υπογραφή συμβολαίου με μια δισκογραφική απέτυχαν. Η Κάπλινγκερ έγινε υπεύθυνη δημοσίων σχέσεων στη μουσική βιομηχανία και αργότερα, το 2000, διορίστηκε εκτελεστική διευθύντρια του παραρτήματος της Ακαδημίας Ηχογράφησης στην Ατλάντα. Ο Σερλέτικ εξελίχθηκε σε έναν βραβευμένο με Γκράμι παραγωγό για τους Collective Soul, Matchbox Twenty, Blessid Union of Souls και Έντουιν Μακέιν.
1993-94: Hints, Allegations and Things Left Unsaid και υπογραφή με την Δισκογραφική Atlantic
Μετά τη λήξη των προηγούμενων μουσικών συνεργασιών του, ο Ρόλαντ συγκέντρωσε μουσικούς για να ηχογραφήσουν ένα δοκιμαστικό ντέμο σε ένα υπόγειο. Ο Ρόλαντ αρχικά σχεδίαζε να πουλήσει τα τραγούδια σε μια εκδοτική εταιρεία και δεν είχε προγραμματίσει τη δημιουργία συγκροτήματος. Το ντέμο υποβλήθηκε στο ραδιοφονικό σταθμό WRAS (FM) 88,5, του Πολιτειακού Πανεπιστήμιου της Τζόρτζια στην Ατλάντα, και αυτοί πρόσθεσαν το τραγούδι "Shine" (Φώτιση) στο μουσικό τους πρόγραμμα. Αμέσως άρεσε στους ακροατές. Και ο σταθμός WJRR στο Ορλάντο της Φλόριντα άρχισε να παίζει το " Shine ", και σύντομα έγινε περιζήτητο κομμάτι. Μέσα στην αναπάντεχη έκρηξη δημοτικότητας, ο Ρόλαντ έκλεισε συμφωνία για ζωντανές συναυλίες, και ανέθεσε στον αδερφό του Ντιν τη ρυθμική κιθάρα, στον Σέιν Έβανς τα ντραμς, στον Γουίλ Τούρπιν τα μπάσα και στον Ρος Τσίλντρες την κιθάρα, σχηματίζοντας την πρώτη μορφή των Collective Soul. Η Δισκογραφική Atlantic πρόσεξε τη δημοτικότητα του "Shine" και πρόσφεραν συμβόλαιο στο συγκρότημα.
Με την υπογραφή του συμβολαίου, η Atlantic θέλησε να επωφεληθεί από την επιτυχία του συγκροτήματος και γρήγορα επανακυκλοφόρησε το ντέμο του 1993 με τον τίτλο Suggestions Allegations and Things Left Unseed (Υπαινιγμοί Ισχυρισμοί και Ανείπωτα Πράγματα) για πρώτο μουσικό τους άλμπουμ. Αν και ήταν διστακτικοί για την αδούλευτη επανακυκλοφορία εκείνου του ντέμο, οι Collective Soul κέρδισαν διεθνή αναγνώριση και έναν διπλό πλατινένιο δίσκο με το ντεμπούτο τους. Το συγκρότημα άρχισε γρήγορα να δουλεύει σε ένα πιο αντιπροσωπευτικό της νέας μορφής του συγκροτήματος άλμπουμ, για ντεμπούτο, και προσκλήθηκαν να εμφανιστούν στο μουσικό φεστιβάλ Γούντστοκ 1994. Επίσης περιόδευσαν ευρέως στη Βόρεια Αμερική.
1995–99: Collective Soul, Disciplined Breakdown και Dosage
Μετά από ρήξη με τον μάνατζέρ τους, οι Collective Soul διαπίστωσαν ότι οι συναυλίες της περιοδείας τους είχαν ακυρωθεί και κλήθηκαν στο δικαστήριο για να αντιμετωπίσουν μια νομική μάχη που κράτησε μέχρι το 1996, κατά πάσα πιθανότητα με τον εν λόγω πρώην μάνατζερ Μπιλ Ρίτσαρντσον. Ενώ οι νομικές μάχες συνεχίζονταν, το συγκρότημα πήγε σε ένα εξοχικό σπιτάκι, στη μέση μίας έκτασης 160.000 τ.μ. από βοσκοτόπια αγελάδων στο Στόκμπριτζ, και άρχισαν τις ηχογραφήσεις. Με έναν υπολογιστή ηχογράφησαν τα τραγούδια που έγραψε ο Ρόλαντ εκ του προχείρου, και αυτά συμπεριλήφθηκαν στο άλμπουμ Disciplined Breakdown (Πειθαρχημένη Κατάρρευση). Η νομική υπόθεση τελικά διευθετήθηκε, και στα δύο μέρη δόθηκαν οδηγίες να μην συζητήσουν το αποτέλεσμα.
Το άλμπουμ Disciplined Breakdown κυκλοφόρησε το 1997, αλλά οι πωλήσεις του δεν πήγαν τόσο καλά όσο των προηγούμενων δίσκων, παρόλο που έκανε ντεμπούτο σε υψηλές θέσεις των κατατάξεων. Τελικά ο δίσκος έγινε πλατινένιος και κορυφώθηκε στο Νο. 16 των κατατάξεων του Αμερικανικού Billboard 200. Τα σινγκλ "Precious Declaration" (Πολύτιμη Δήλωση) και "Listen" (Άκου) έγιναν Νο. 1 στις κατατάξεις του μέινστριμ ροκ στο Αμερικανικό μπιλμπορντ, και το κομμάτι "Blame" (Φταίξιμο) μπήκε στο τοπ 20 των επιτυχιών.
Το 1999 οι Collective Soul κυκλοφόρησαν το τέταρτο άλμπουμ τους με τίτλο Dosage (Δόση), που έγινε πλατινένιο. Το πρώτο σινγκλ, με τίτλο "Heavy" (Βαρύ) έθεσε νέο ορόσημο με χρόνο παραμονής 15 εβδομάδων στο Νο. 1 των κατατάξεων του μέινστριμ ροκ. Τα σινγκλ "Run" (Τρέχω), "No More, No Less" (Ούτε Περισσότερο, Ούτε Λιγότερο) και "Tremble For My Beloved" (Τρέμω για την Αγαπημένη Μου) ξεχώρισαν και πήραν καλές θέσεις στις κατατάξεις της ροκ. Το άλμπουμ ήταν παραγωγής του Άντονι Τζ. Ρέστα, που είναι γνωστός για την συνεργασία του με τους Duran Duran και άλλους. Το συγκρότημα εμφανίστηκε στο φεστιβάλ Γούντστοκ 1999, όπου τραγούδησαν το "Heavy", μία διασκευή του τραγουδιού " Crazy Train" (Τρελό Τρένο) του Όζι Όσμπορν, και μία διασκευή του τραγουδιού "I Will Follow" (Θα Ακολουθήσω) των U2.
2000–03: Blender, 7even Year Itch και αποχώρηση από την Atlantic Records
Τον Οκτώβριο του 2000 οι Collective Soul κυκλοφόρησαν το πέμπτο μουσικό άλμπουμ τους, με τίτλο Blender (Μπλέντερ). Οι πωλήσεις του δεν πήγαν τόσο καλά όσο των προηγούμενων δίσκων, αλλά το πρώτο του σινγκλ με τίτλο " Why, Pt. 2" (Γιατί, Μέρος 2) έφτασε στο Νο. 2 των κατατάξεων του μέινστριμ ροκ. Το τραγούδι "Vent" (Εξαερισμός) και το ποπ κομμάτι "Perfect Day" (Τέλεια Μέρα) έγιναν επιτυχίες, εκ των οποίων το τελευταίο είναι ένα ντουέτο του Ρόλαντ με τον Έλτον Τζον. Ο δίσκος έγινε χρυσός από τον RIAA. Το περιοδικό Rolling Stone δημοσίευσε μία καλή κριτική για το Blender. Ήταν η δεύτερη συνεργασία του συγκροτήματος με τον Άντονι Τζ. Ρέστα. Το τραγούδι "You Speak My Language" (Μιλάς Τη Γλώσσα Μου) ήταν η διασκευή ενός τραγουδιού που γράφτηκε από τον Μαρκ Σάντμαν, ο οποίος σχημάτισε το συγκρότημα Morphine (Μορφίνη) το 1989. Το τραγούδι περιλήφθηκε αρχικά στο άλμπουμ Good των Morphine το 1992.
Το 2001 οι Collective Soul κυκλοφόρησαν ένα άλμπουμ συλλογή με τις μεγαλύτερες επιτυχίες τους, με τίτλο Seven Year Itch: Greatest Hits 1994-2001 (Επτά Χρόνια Φαγούρα: Οι Μεγαλύτερες Επιτυχίες 1994-2001), που περιείχε τα δύο νέα σινγκλ "Next Homecoming" (Ακολούθως Επιστροφή στο Σπίτι) και "Energy" (Ενέργεια). Ο δίσκος σηματοδότησε το τέλος του συμβολαίου τους με την Δισκογραφική Atlantic και την αποχώρηση του κιθαρίστα Τσίλντρες λόγω προσωπικών διαφορών. Το συγκρότημα προήγαγε τον επί πολύ καιρό τεχνικό κιθάρων, τον Τζόελ Κόσε του συγκροτήματος Jovian Storm (Ιοβιανή Θύελλα), στη θέση του νέου κιθαρίστα.
2004–09: Ίδρυση της δισκογραφικής El Music Group, Youth, Afterwords και Collective Soul
Το 2004 οι Collective Soul ίδρυσαν τη δική τους ανεξάρτητη δισκογραφική εταιρεία, την El Music Group, που επέτρεψε στο συγκρότημα μεγαλύτερο έλεγχο στην παραγωγή και τη διανομή της μουσικής τους. Τον Νοέμβριο του ίδιου έτους, κυκλοφόρησαν το έκτο μουσικό τους άλμπουμ, με τίτλο Youth (Νεότητα), που έκανε ντεμπούτο στο No.66 των κατατάξεων του μπιλμπορντ 200. Το "Counting the Days" (Μετρώντας τις Μέρες) μπήκε στο τοπ 10 των ροκ επιτυχιών. Το δεύτερο σινγκλ, "Better Now" (Καλύτερα Τώρα), ακούστηκε πολύ στο ραδιόφωνο του τοπ 40 ενηλίκων, έφτασε στο Τοπ 10 των επιτυχιών, και χρησιμοποιήθηκε στα διαφημιστικά σποτ των δημητριακών Special K. Στη συνέχεια ξεκίνησαν μία περιοδεία στις ΗΠΑ και τον Καναδά που διήρκεσε πάνω από δύο χρόνια. Το τρίτο σινγκλ "How Do You Love" (Πώς Αγαπάς) μπήκε στο τοπ 20 των ραδιοφωνικών επιτυχιών. Κατά τη διάρκεια των ηχογραφήσεων αυτού του δίσκου, ο Σέιν Έβανς απολύθηκε από το συγκρότημα λόγω χρήσης ναρκωτικών, και αντικαταστάθηκε από τον μουσικό Ράιαν Χόιλ. Αυτός συμμετείχε στα 8 από τα 11 κομμάτια του δίσκου με ντραμ/κρουστά.
Τον Μάιο του 2005 κυκλοφόρησαν έναν ακουστικό δίσκο EP με τίτλο " From the Ground Up" (Από το Μηδέν), που ήταν μία συλλογή από τις ακουστικές εκδοχές παλαιών αγαπημένων κομματιών, συν το καινούριο "Youth" (Νεότητα), που χρησιμοποιήθηκε και στην τηλεοπτική σειρά οι Μάγισσες, στο κλαμπ της Πάιπερ, P3.
Την 23η και 24η Απριλίου 2005 οι Collective Soul πραγματοποίησαν δύο συναυλίες με την Συμφωνική Ορχήστρα Νέων της Ατλάντα. Το Φεβρουάριο του 2006 κυκλοφόρησαν ένα DVD και ένα διπλό CD των ηχογραφήσεων, με τίτλο Home (Σπίτι).
Τον Αύγουστο του 2007 οι Collective Soul κυκλοφόρησαν το έβδομο μουσικό τους άλμπουμ, με τίτλο Afterwords (Επίλογοι). Ήταν συμπαραγωγή του Άντονι Τζ. Ρέστα, ο οποίος συνέβαλε επίσης στα πλήκτρα, τα κρουστά και την κιθάρα στο τραγούδι "Bearing Witness" (Καταθέτοντας Μαρτυρία). Το συγκρότημα έκλεισε μια συμφωνία στις ΗΠΑ με τα καταστήματα Target, να έχουν την "αποκλειστικότητα" στο δικαίωμα λιανικής πώλησης του Afterwords για ένα χρόνο. Το άλμπουμ έγινε άμεσα διαθέσιμο σε ψηφιακή μορφή στο iTunes. Έκανε ντεμπούτο στο Νο. 25 των κατατάξεων άλμπουμ που διατίθενται αποκλειστικά από έναν λιανοπωλητή στο μπίλμπορντ, επειδή αυτά διακρίνονταν από τα υπόλοιπα κομμάτια του Billboard 200. Αργότερα, όταν οι συμφωνίες για αποκλειστικότητες έγιναν δημοφιλείς, η κατηγορία τους μπήκε στο μπίλμπορντ 200.
Τον Μάιο κυκλοφόρησε το ποπ ροκ σινγκλ "Hollywood" (Χόλιγουντ). Χρησιμοποιήθηκε ως μουσική επένδυση του επιτυχημένου τηλεοπτικού σόου American Idol. Το δεύτερο σινγκλ με τίτλο "All That I Know" (Τα Πάντα Που Ξέρω) κυκλοφόρησε τον Νοέμβριο και ίσα που κατάφερε να μπει στο τοπ 40 ενηλίκων.
Την 31 Αυγούστου το συγκρότημα έκανε μια εμφάνιση στο The Tonight Show (Η Νυχτερινή Εκπομπή) με τον Τζέι Λένο, για να προωθήσουν το άλμπουμ, τραγουδώντας το "Χόλιγουντ". Ήταν επίσης μουσικοί φιλοξενούμενοι στο The Late Late Show (Η Πολύ Βραδινή Εκπομπή) με τον Κρεγκ Φέργκιουσον . μικρογραφία|300x300εσ|Οι Collective Soul σε συναυλία του φεστιβάλ 2010 Rib America στο Στρατιωτικό Πάρκο της [[Ινδιανάπολη|Ινδιανάπολης. 5 Σεπτεμβίου 2010. ]] Την 25η Αυγούστου 2009 οι Collective Soul κυκλοφόρησαν το όγδοο μουσικό άλμπουμ τους, ομότιτλο του συγκροτήματος, με την Δισκογραφική Roadrunner, μία θυγατρική της προηγούμενης τους δισκογραφικής, Atlantic. Το άλμπουμ Collective Soul έκανε ντεμπούτο στο Νο. 24 του μπίλμπορντ 200. Το πρώτο σινγκλ με τίτλο "Staring Down" (Καθηλώνοντας με το Βλέμμα) έφτασε στο Νο. 18 του τοπ 40 ενηλίκων. Το δεύτερο σινγκλ είχε τίτλο "Welcome All Again" (Καλώς Ήλθατε Όλοι Ξανά) και το τρίτο σινγκλ, με τίτλο "You" (Εσύ) έμεινε για λίγο στο τοπ 40 ενηλίκων του μπίλμπορντ.
Τον Σεπτέμβριο του 2009 οι Collective Soul τιμήθηκαν με εγγραφή στη Μουσική Αίθουσα της Φήμης της Τζόρτζια. Στην ομιλία του, ο Ρόλαντ ευχαρίστησε έναν μακρύ κατάλογο από πρώην μέλη και συνεργάτες των τελευταίων τριών δεκαετιών, μεταξύ των οποίων οι Τσίλντρες, Χόιλ και Μράνον. Επίσης κάλεσε τον Σέιν Έβανς στη σκηνή για να εορτάσουν μαζί με το συγκρότημα.
2010-13: Εστίαση σε συμπληρωματικά έργα και περιοδείες
Το 2010 οι Collective Soul επέστρεψαν στο El Music Group, και το Δεκέμβριο του ίδιου έτους κυκλοφόρησαν μια νέα διασκευή του "Tremble for My Beloved" (Τρέμω για την Αγαπημένη Μου), ως σινγκλ και βίντεο του iTunes. Το βίντεο συμπεριλήφθηκε επίσης στο DVD με τίτλο: Μουσικά Βίντεο και Παραστάσεις από τα Σάουντρακ του The Twilight Saga (Το Έπος του Λυκόφωτος), Vol. 1. αριστερά|μικρογραφία|509x509εσ|Οι Collective Soul σε συναυλία στο [[Ώστιν (Τέξας)|Ώστιν του Τέξας στις ΗΠΑ την 17η Νοεμβρίου 2012. ]] Το 2012, το συγκρότημα ξεκίνησε την περιοδεία Dosage Tour (Δόση), με τον Τζόνι Ραμπ να αντικαθιστά τον Τσένι Μπράνον στα ντραμς.
Εκείνο τον καιρό, τα μέλη του συγκροτήματος είχαν συμμετάσχει και σε άλλα έργα. Ο Τζόελ Κόσε και ο Γουίλ Τούρπιν ξεκίνησαν τις δικές τους σόλο σταδιοδρομίες, κυκλοφορώντας τα άλμπουμ Fight Years (2010) και The Lighthouse (2011, Ο Φάρος) αντίστοιχα. Ο Ντιν Ρόλαντ ήταν μέλος του ροκ συγκροτήματος Magnets and Ghosts (Μαγνήτες και Φαντάσματα), μαζί με τον Ράιαν Ποτέστα. Το ντουέτο σχηματίστηκε το 2010, και το Νοέμβριο του 2011 κυκλοφόρησαν το πρώτο άλμπουμ τους, με τίτλο Mass (Μάζα). Το 2011, ο Εντ Ρόλαντ ξεκίνησε ηχογραφήσεις και περιοδείες με τους φίλους του Κρίστοφερ Άλαν Γέιτς, Μπράιαν Μπίσκι, Γκραντ Ρέινολντς και Μάικ Ρίτζι. Το νέο συγκρότημα ονομάστηκε Ed Roland and the Sweet Tea Project (Εντ Ρόλαντ και το Πρόγραμμα Γλυκό Τσάι), και κυκλοφόρησαν το πρώτο άλμπουμ τους, με τίτλο Devils 'n Darlins (Διάβολοι και Χαϊδεμένοι) την 3η Σεπτεμβρίου 2013.
2014–present: See What You Started by Continuing και Blood
Οι Collective Soul ξεκίνησαν την περιοδεία με τίτλο North American Winter Tour (Βορειοαμερικανική Χειμερινή Περιοδεία) την 15η Ιανουαρίου 2014 από το Μπέλι Απ στο Άσπεν του Κολοράντο, και ο κιθαρίστας Τζέσε Τρίπλετ έκανε το ντεμπούτο του ως μέλος του συγκροτήματος. Ο Τρίπλετ αντικατέστησε τον Τζόελ Κόσε. Την 6η Φεβρουαρίου, οι Collective Soul επιβεβαίωσαν δημόσια την αποχώρηση του Κόσε από το συγκρότημα: «Μετά από 13 υπέροχα χρόνια, ο Τζόελ Κόσε προχώρησε παραπέρα στον κόσμο της μουσικής. Οι Collective Soul καλωσορίζουμε τον Τζέσε Τρίπλετ ως τον νέο μας κιθαρίστα». Την 27 Μαΐου, ο Κόσε έσπασε τη σιωπή του σχετικά με την αποχώρησή του από το συγκρότημα, λέγοντας ότι δεν ήταν φιλικός χωρισμός, και ότι δεν σχετίζεται καθόλου με επιδίωξη σόλο σταδιοδρομίας από μέρους του ούτε με επιθυμία του να «προχωρήσει παραπέρα στον κόσμο της μουσικής».
Το ένατο μουσικό άλμπουμ του συγκροτήματος, με τίτλο See What You Started by Continuing (Δείτε Τι Ξεκινήσατε Συνεχίζοντας), κυκλοφόρησε την 2η Οκτωβρίου 2015 από την Δισκογραφικιή Vanguard (Πρωτοπορία). Το πρώτο σινγκλ του άλμπουμ, με τίτλο "This" (Αυτό) έκανε πρεμιέρα την 15η Ιουλίου 2015 στην εφημερίδα USA Today. Το τραγούδι είναι διαθέσιμο για δωρεάν ψηφιακή λήψη στην ιστοσελίδα τους.
Την 8η Δεκεμβρίου 2017 κυκλοφόρησαν ένα ζωντανό μουσικό άλμπουμ, με τίτλο Collective Soul: Live (Συλλογική Ψυχή: Ζωντανά), με την Δισκογραφική Suretone. Ήταν μία συλλογή από τις καλύτερες ζωντανές ηχογραφήσεις του συγκροτήματος, που επιλέχθηκαν από τις συνολικά 160 συναυλίες που πραγματοποίησαν σε δύο χρόνια.
Το 2018 οι Collective Soul συνεργάστηκαν με το συγκρότημα 3 Doors Down (3 Πόρτες Κάτω) για κοινή εμφάνιση ως πρώτα ονόματα στην περιοδεία Rock & Roll Express Tour (Ροκ κ' Ρολ Εξπρές), με υποστήριξη από τους Soul Asylum (Ψυχικό Άσυλο). Το 2019 οι Collective Soul εόρτασαν την 25η επέτειο από την ίδρυση τους, με την περιοδεία Now's The Time Tour (Περιοδεία: Τώρα Είναι Η Ώρα), με την υποστήριξη του συγκροτήματος Gin Blossoms.
Την 21η Ιουνίου 2019 κυκλοφόρησαν το δέκατο μουσικό τους άλμπουμ, με τίτλο Blood (Αίμα).
Βραβεία και διακρίσεις
Μουσικά Βραβεία Billboard
Σέττιμο Ροττάρο
Το Σέττιμο Ροττάρο (ιταλικά: Settimo Rottaro) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Σεστριέρε
Το Σεστριέρε (ιταλικά: Sestriere) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Στόλος Αρκαδίας
Ο Στόλος είναι χωριό του νομού Αρκαδίας και υπάγεται στο Δήμο Βόρειας Κυνουρίας. Έδρα του χωριού είναι το Άστρος. Ο Στόλος έχει υψόμετρο 441 μέτρα. Ιδρυτής του χωριού ήταν ο Στρατηγός Γιαννίτσιος του Θεοδόση που σκοτώθηκε στη Μάχη των Δολιανών το Μάιο του 1821. Το χωριό βρίσκεται 2 χιλιόμετρα από τον επαρχιακό δρόμο Τρίπολης- Άστρους.
Παραπομπές
Κατηγορία:Δήμος Βόρειας Κυνουρίας Στολος
Σέττιμο Τορινέζε
Το Σέττιμο Τορινέζε (ιταλικά: Settimo Torinese) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Σέττιμο Βιττόνε
Το Σέττιμο Βιττόνε (ιταλικά: Settimo Vittone) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Αδελαΐδα, κόμισσα του Ωσέρ
H Αδελαΐδα, γαλλ. Adelaide de Bourgogne (1251 - 1290) από τον Οίκο της Βουργουνδίας ήταν κόρη του κόμη του Νεβέρ & κόμη του Ωσέρ και με τον γάμο της έγινε κυρία του Ροσφόρ.
Βιογραφία
Ήταν η τρίτη κόρη του Εύδη διαδόχου της Βουργουνδίας και της Ματθίλδης Β΄ των Νταμπιέρ κόμισσας του Νεβέρ & του Ωσέρ.
Οικογένεια
Παντρεύτηκε το 1268 τον Ιωάννη Α΄ των Ιβρέα-Σαλόν κύριο του Ροσφόρ και είχε τέκνο:
Πηγές
Κατηγορία:Οίκος της Βουργουνδίας Κατηγορία:Γαλλίδες κόμισσες
Σπαρόνε
Το Σπαρόνε (ιταλικά: Sparone) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Νίκος Μάργαρης
Ο '''Νίκος Σ. Μάργαρης''' (1943 – 26 Αυγούστου 2013) ήταν Έλληνας επιστήμονας της οικολογίας, καθηγητής ειδικός στην οικολογία των μεσογειακών φυτών και γενικότερα των μεσογειακών οικοσυστημάτων, αρθρογράφος, συγγραφέας βιβλίων και παραγωγός τηλεοπτικών εκπομπών και ντοκιμαντέρ. Θεωρείται ότι συνέβαλε στην ευαισθητοποίηση της ελληνικής κοινής γνώμης σε θέματα περιβάλλοντος.
Ο Νίκος Μάργαρης γεννήθηκε στον Βόλο και σπούδασε στο Πανεπιστήμιο Αθηνών, όπου και εξεπόνησε τη διδακτορική διατριβή του υπό τον καθηγητή Κ. Μητράκο. Δίδαξε στο Πανεπιστήμιο Αθηνών, στο Αριστοτέλειο Πανεπιστήμιο Θεσσαλονίκης, όπου εξελέγη Καθηγητής Α΄ και Διευθυντής του Τομέα Οικολογίας στα 35 του και στο Πανεπιστήμιο Αιγαίου, όπου υπήρξε ο εμπνευστής, ιδρυτής και επί σειρά ετών Πρόεδρος του Τμήματος Περιβάλλοντος, στη Μυτιλήνη, όπου δίδασκε Διαχείριση Οικοσυστημάτων.
Παράλληλα με την πανεπιστημιακή του σταδιοδρομία, ο Ν. Μάργαρης από νωρίς άρχισε να αρθρογραφεί σε εφημερίδες, όπως Το Βήμα, και σε περιοδικά. Επίσης, ήταν γενικός διευθυντής της ελληνικής εκδόσεως του περιοδικού National Geographic επί 14 χρόνια, μέχρι τον θάνατό του. Επιπλέον, συνέγραψε 8 βιβλία και επιμελήθηκε αρκετά άλλα. Βραβεύθηκε με το βραβείο «Global 500» των Ηνωμένων Εθνών. Από το 1993 ήταν εταίρος της Βασιλικής Γεωγραφικής Εταιρείας (Ηνωμένο Βασιλειο). Απεβίωσε από καρκίνο σε ηλικία 70 ετών. Λίγο πριν πεθάνει, απέκτησε τον πρώτο του εγγονό.
Εξωτερικοί σύνδεσμοι
Κατηγορία:Έλληνες οικολόγοι Κατηγορία:Έλληνες πανεπιστημιακοί
Στραμπινέλλο
Το Στραμπινέλλο (ιταλικά: Strambinello) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Ιστορία των Εβραίων στην Εσθονία
Ο εβραϊκός πληθυσμός εξαπλώθηκε και σε άλλες εσθονικές πόλεις, όπου ανεγέρθηκαν χώροι λατρείας (σε Βάλγκα, Πάρνου και Βιλιάντι) και ιδρύθηκαν νεκροταφεία. Τα πρώτα σχολεία οργανώθηκαν στο Ταλίν κατά τη δεκαετία του 1880. Η πλειοψηφία των Εβραίων εκείνη την εποχή αποτελούνταν από μικρούς εμπόρους και τεχνίτες, ενώ πολύ λίγοι γνώριζαν επιστήμες. Αυτό άρχισε να αλλάζει στα τέλη του 19ου αιώνα, όταν αρκετοί Εβραίοι εισήλθαν στο Πανεπιστήμιο του Τάρτου και αργότερα συνέβαλαν σημαντικά στην αναβίωση του εβραϊκού πολιτισμού και της παιδείας. Το 1917 ιδρύθηκε η Εβραϊκή Δραματική Λέσχη του Τάρτου.
Κατά τη διάρκεια του Β΄ Παγκόσμιου Πολέμου, η πολιτιστική αυτονομία των Εβραίων, μαζί με όλα τα θεσμικά της όργανα, εξαφανίστηκαν. Τον Ιούλιο και τον Αύγουστο του 1940 έκλεισαν όλες οι οργανώσεις, οι σύλλογοι, τα σωματεία και οι εταιρείες. Οι εβραϊκές επιχειρήσεις εθνικοποιήθηκαν. Ένας σχετικά μεγάλος αριθμός Εβραίων (350-450, περίπου το 10% του συνολικού εβραϊκού πληθυσμού) μεταφέρθηκαν σε στρατόπεδα συγκέντρωσης στη Ρωσία και έκτοτε χάνονται τα ίχνη από τους περισσότερους.
Περίπου το 75% της εβραϊκής κοινότητας της Εσθονίας κατάφερε να διαφύγει στη Σοβιετική Ένωση, κατά την εισβολή των Γερμανών στη χώρα (καλοκαίρι 1941). Σχεδόν όλοι οι υπόλοιποι (περίπου 950-1.000 άτομα) είχαν σκοτωθεί μέχρι το τέλος του 1941. Σε αυτούς συμπεριλαμβάνεται ο ραββίνος της Εσθονίας, ο καθηγητής Εβραϊκών Σπουδών στο Πανεπιστήμιο του Τάρτου, άτομα με νοητική υστέρηση και μια σειρά βετεράνων του Εσθονικού Πολέμου της Ανεξαρτησίας. Ελάχιστοι από αυτούς είναι γνωστό ότι κατάφεραν να επιβιώσουν από τον πόλεμο.
Παραπομπές
Εσθονια Εβραιοι
Μάργκοτ Χόνεκερ
Η Μάργκοτ Χόνεκερ (γενν. Φάιστ), (Margot Honecker, 17 Απριλίου 1927 - 6 Μαΐου 2016) ήταν από το 1963 ως το 1989 Υπουργός Παιδείας της Λαοκρατικής Δημοκρατίας της Γερμανίας (ΛΔΓ).
Βιογραφία
Ήταν η τρίτη σύζυγος του Έριχ Χόνεκερ. Μετά τη διάλυση της ΛΔΓ, διέφυγε μαζί με τον σύζυγό της αρχικά στη Μόσχα και το 1992 της χορήγησε άσυλο η κινεζική κυβέρνηση. Έμεινε μέχρι τον θάνατό της σε ένα προάστιο του Σαντιάγο της Χιλής.
Υπουργός Παιδείας
Το 1963, η Χόνεκερ έγινε Υπουργός Λαϊκής Παιδείας (Volksbildungsministerin), μετά από μια περίοδο κατοχής του αξιώματος ως Aναπληρώτριας Yπουργού. Στις 25 Φεβρουαρίου του 1965 εισήγαγε τον νόμο που έκανε "το ενιαίο σοσιαλιστικό εκπαιδευτικό σύστημα" πρότυπο σε όλα τα σχολεία, κολλέγια και πανεπιστήμια στην Ανατολική Γερμανία.
Το 1978, η Χόνεκερ εισήγαγε, παρά την αντίθεση των εκκλησιών και πολλών γονέων, στρατιωτικά μαθήματα (Wehrkunde) για τους μαθητές της 9ης και της 10ης τάξης του Λυκείου (περιελάμβαναν εξάσκηση με όπλα όπως ZU-23-2 και KK-MPi). Η θητεία της διήρκεσε μέχρι τις αρχές του Νοεμβρίου του 1989.
Φέρεται ότι ήταν, χωρίς να έχει αποδειχτεί ποτέ, υπεύθυνη για την απαγωγή και αναγκαστική υιοθεσία παιδιών φυλακισμένων διαφωνούντων ή ανθρώπων που προσπάθησαν να εγκαταλείψουν τη ΛΔΓ, και θεωρείται ότι έχει "αφήσει τη στυγνή κληρονομιά χωρισμένων οικογενειών". Η Χόνεκερ αρνήθηκε τις καταγγελίες ότι διηύθυνε πρόγραμμα επιβολής υιοθεσιών: "Δεν υπήρξε". Επίσης, εγκαθίδρυσε ιδρύματα-προσωμοιώσεις φυλακών για παιδιά, συμπεριλαμβανομένου ενός στρατοπέδου στο Τοργκάου που είναι γνωστό ως "στρατόπεδο συγκέντρωσης Μάργκοτ".
Το 1990, απαγγέλθηκαν κατηγορίες εναντίον της Χόνεκερ ως Υπουργού Παιδείας. Αυτές περιελάμβαναν κατηγορίες ότι είχε οργανώσει συλλήψεις με πολιτικό κίνητρο, είχε χωρίσει τα παιδιά, παρά τη θέλησή τους, από τους γονείς τους και έκανε υποχρεωτικές τις υιοθεσίες παιδιών ατόμων που κρίθηκαν αναξιόπιστα από το κράτος.
Θάνατος
Η Μάργκοτ Χόνεκερ πέθανε στο Σαντιάγο στις 6 Μαΐου του 2016 σε ηλικία 89 ετών. Για τον θάνατό της, ο Oυμπέρτους Κνάμπε, διευθυντής του Μνημείου Hohenschönhausen του Βερολίνου, είπε ότι "ποτέ της δεν αντιμετώπισε κριτικά όσα είχε κάνει. Μέχρι τον θάνατό της ήταν μια δυσάρεστη, πεισματάρα γυναικα." Η κηδεία της περιγράφηκε από τα γερμανικά μέσα ως "παράξενη" και ότι χαρακτηρίστηκε από "αμετανόητους" κομμουνιστές με σημαίες της Ανατολικής Γερμανίας. Ο Ρόλαντ Γιαν, Ομοσπονδιακός Επίτροπος για τα Αρχεία της Στάζι, της άσκησε κριτική.
Παραπομπές
Κατηγορία:Γερμανοί πολιτικοί Κατηγορία:Πολιτικοί της Ανατολικής Γερμανίας Κατηγορία:Γερμανοί υπουργοί Κατηγορία:Γερμανοί άθεοι Κατηγορία:Γερμανοί κομμουνιστές
Επιθέσεις στο Μόναχο το 2016
Ένοπλη επίθεση στο Μόναχο της Βαυαρίας σημειώθηκε λίγο πριν τις 8 το βράδυ στις 22 Ιουλίου 2016. Η επίθεση έλαβε χώρα σε εμπορικό κέντρο από ένοπλο δράστη, στοιχίζοντας τη ζωή σε αρκετούς ανθρώπους. Οι αστυνομικές αρχές κάνουν λόγο για "πολλαπλούς θανάτους" τουλάχιστον 15 (με 6 να έχουν ανακοινωθεί μέχρι στιγμής επισήμως), ενώ μεγάλος είναι και ο αριθμός τραυματιών. Ένας από τους δράστες της επίθεσης αυτοκτόνησε, ενώ η Αστυνομία συνεχίζει να καταδιώκει τους υπόλοιπους δύο.
Το χρονικό της επίθεσης
Λίγο πριν τις οκτώ το βράδυ της Παρασκευής, ακούστηκαν πυροβολισμοί έξω από ένα εμπορικό κέντρο στο Μόναχο της Βαυαρίας. Καθώς ο κόσμος βρισκόταν στον χώρο, ένας 18χρονος νεαρός, ο οποίος ήταν ο ένοπλος δράστης, άρχισε να πυροβολεί αδιακρίτως με αποτέλεσμα να στερήσει τη ζωή σε τουλάχιστον 6 ανθρώπους ενώ ταυτόχρονα κατάφερε να τραυματίσει και αρκετά άτομα. Ο ίδιος μάλιστα μετά από την πράξη του αυτοπυροβολήθηκε και έπεσε νεκρός. Φυσικά αξίζει να τονιστεί πως οι δράστες ήταν τρεις, με τους δύο να καταδιώκονται ακόμη από την Αστυνομία. Έχει ακόμη επιβεβαιωθεί πως σημειώθηκαν τρία τέτοια περιστατικά παρόμοια με την αρχική επίθεση και άμεσα συνδεόμενα με αυτήν. Συνολικά οι θάνατοι ανέρχονται στους 15, με τους 6 να επιβεβαιώνονται.
Έχοντας βιώσει αυτό το τρομακτικό γεγονός, το Μόναχο έλαβε τα κατάλληλα μέτρα ασφαλείας, καλώντας τους κατοίκους να μην κυκλοφορούν στους δρόμους έτσι ώστε να αποφευχθεί ένα ακόμη παρόμοιο χτύπημα, εφόσον στην πόλη η κατάσταση δεν είχε ακόμη ομαλοποιηθεί. Τώρα όμως υπάρχει περισσότερη σταθερότητα στην πόλη και τα πάντα επανέρχονται σε φυσιολογικά επίπεδα.
Δράστες
Οι δράστες, που είναι υπεύθυνοι της ένοπλης επίθεσης αρχικά θεωρείτο πως ήταν ένας όμως στη συνέχεια διαπιστώθηκε πως ήταν τρεις. Συγκεκριμένα ο υπαίτιος της επίθεσης στο εμπορικό κέντρο ήταν ένας 18χρονος Ιρανογερμανός με καταγωγή όμως από τη Γερμανία. Αφότου πρώτα σκόρπισε τον θάνατο, στη συνέχεια αυτοκτόνησε πυροβολώντας τον εαυτό του και έπεσε νεκρός στον τόπο του εγκλήματος. Από προσωπικές μαρτυρίες που δημοσιεύθηκαν στον γερμανικό Τύπο δηλώνουν καθαρά την προσωπικότητα του 18χρονου μακελάρη. Φαίνεται να ήταν μοναχικός χαρακτήρας ενώ όσο φοιτούσε στο σχολείο, έπεφτε συχνά θύμα εκφοβισμού. Επίσης κατά τη διάρκεια της επίθεσης, ο νεαρός φώναζε πως ήταν Γερμανός ενώ εκστόμισε υβριστικά λόγια προς τους ξένους. Μέχρι στιγμής τα κίνητρα του δράστη τα οποία τον εξώθησαν σε αυτό το αποτρόπαιο έγκλημα παραμένουν άγνωστα. Σύμφωνα με γερμανική εφημερίδα οι δράστες είχαν ημιαυτόματα όπλα με τον έναν να φορά αλεξίσφαιρο γιλέκο.
Τέλος υποστηρίζεται πως ο δράστης θεωρείτο αρχικά πως ήταν ακροδεξιός εθνικιστή με το σενάριο του τζιχαντιστή να απορρίπτεται. Τελικά όμως διαπιστώθηκε πως "διψούσε" για εκδίκηση για όλες αυτές τις καταστάσεις πίεσης και bullying που δεχόταν. Μάρτυρας της επίθεσης αναφέρει πως σε κάποια στιγμή, άκουσε τον 18χρονο να φωνάζει πως ο Θεός είναι μεγάλος ( “Allahu Akbar”). Πάραυτα αποκλείεται η πιθανότητα τρομοκρατικού κακουργήματος.
Συνέπειες
Η επίθεση της Παρασκευής επέσυρε τον όλεθρο στον γερμανικό λαό. Ο νεαρός δράστης κατάφερε να στερήσει τη ζωή σε 10 ανθρώπους τουλάχιστον (συμπεριλαμβανομένου και του ίδιου που αυτοκτόνησε αργότερα) ενώ 21 άνθρωποι τραυματίστηκαν -ανάμεσά τους και παιδιά. Το Μόναχο κηρύχθηκε σε κατάσταση εκτάκτου ανάγκης και ο πρωθυπουργός της Βαυαρίας Χορστ Ζεεχόφερ έκανε λόγο για τρομοκρατική επίθεση. Φαίνεται όμως ότι κάτι τέτοιο δεν ισχύει. Ο Οργανισμός Σηδιροδρόμων δήλωσε την εκκένωση του κεντρικού σταθμού του Μονάχου. Επιπρόσθετα όλες οι δημόσιες συγκοινωνίες τέθηκαν ξανά σε λειτουργία έπειτα από προσωρινή ακινητοποίησή τους. Η Αστυνομία σήμανε τη λήξη συναγερμού έπειτα από έκκληση που απηύθυνε στους κατοίκους να παραμείνουν στα σπίτια τους για δική τους ασφάλεια. Φαίνεται τώρα πως η κατάσταση στο Μόναχο να αποκαθίσταται σταδιακά. __ΕΥΡΕΤΗΡΙΟ__
Κατηγορία:Επιθέσεις στη Γερμανία Κατηγορία:Τρομοκρατία στη Γερμανία
Στραμπίνο
Το Στραμπίνο (ιταλικά: Strambino) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Άγιος Νικόλαος Μονεμβασίας Λακωνίας
Ο Άγιος Νικόλαος είναι χωριό και έδρα ομώνυμης τοπικής κοινότητας, της δημοτικής ενότητας και δήμου Μονεμβασίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.
Γεωγραφία
Ο Άγιος Νικόλαος είναι χωριό της νοτιοανατολικής Λακωνίας, στη χερσόνησο Επιδαύρου Λιμηράς. Βρίσκεται δυτικά της Μονεμβασιάς, στις βόρειες υπώρειες της κορυφής «Αλογομάνδρες» (424 μ.) και κοντά στην επαρχιακή οδό Βελίων-Νεαπόλεως, σε μέσο σταθμικό υψόμετρο 250. Απέχει 88 χλμ. περίπου ΝΑ. της Σπάρτης (μέσω Σκάλας). Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 16,846 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Ασωπού του νομού Λακωνίας. Το 1841 προσαρτήθηκε στον δήμο Μονεμβασίας. Το 1899 εντάχθηκε στον νομό Λακεδαίμονος και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Μονεμβασίας και προσαρτήθηκε στην κοινότητα Αγίου Δημητρίου Μονεμβασίας. Το 1919 αποσπάστηκε από την κοινότητα Αγίου Δημητρίου και ορίστηκε έδρα της κοινότητας Αγίου Νικολάου Μονεμβασίας. Με το ΦΕΚ 244Α - 04/12/1997 αποσπάστηκε από την κοινότητα Αγίου Νικολάου και προσαρτήθηκε στον δήμο Μονεμβασίας.
Πηγές
Κατηγορία:Χωριά του νομού Λακωνίας Κατηγορία:Δήμος Μονεμβασιάς
Δημήτρης Χατζηισαΐας
Ο Δημήτρης Χατζηισαΐας (γένν. 21 Σεπτεμβρίου 1992) είναι Έλληνας επαγγελματίας ποδοσφαιριστής που αγωνίζεται ως κεντρικός αμυντικός για τον Ατρόμητο.
Πρώτα επαγγελματικά βήματα
Το καλοκαίρι του 2011 ο Δημήτρης Χατζηισαΐας μεταγράφηκε από την Ομόνοια Σταυρούπολης στον Βατανιακό, με τη φανέλα του οποίου αγωνίστηκε για 1 χρόνο στη Φούτμπολ Λιγκ 2, σημειώνοντας 19 συμμετοχές. Ακολούθησε μια ακόμη χρονιά στο ίδιο πρωτάθλημα με τον Α.Ο. Γλυφάδας και το καλοκαίρι του 2013 μεταγράφηκε στον Α.Ο. Χανίων, με τον οποίο αγωνίστηκε 1 χρόνο στη Φούτμπολ Λιγκ.
Πανιώνιος
Τον Ιούνιο του 2014 ο Πανιώνιος και ο Α.Ο. Χανίων ήρθαν σε συμφωνία για τη μετακίνηση του Χατζηισαΐα στον σύλλογο της Νέας Σμύρνης.
ΠΑΟΚ
Στις 29 Ιανουαρίου 2016 ο ΠΑΟΚ επιβεβαίωσε ότι ο Χατζηισαΐας θα ενταχθεί στην ομάδα την 1η Φεβρουαρίου 2016 από τον Πανιώνιο με το ποσό της μεταγραφής να είναι €1 εκατομμύριο. Υπέγραψε συμβόλαιο για τρία και μισό χρόνια με αποδοχές ύψους των €200.000 ανά έτος. Παρουσιάστηκε στα ΜΜΕ ως παίκτης του ΠΑΟΚ την 1η Φεβρουαρίου και πήρε τον αριθμό 5 στη φανέλα. Έκανε το ντεμπούτο του με τον ΠΑΟΚ στις 7 Φεβρουαρίου σε μια εκτός έδρας ήττα 1–0 εναντίον του πρωταθλητή Ολυμπιακού. Το πρώτο του γκολ ήρθε ένα μήνα αργότερα με ένα σουτ από μια ασίστ του Δημήτρη Πέλκα στην εκτός έδρας ήττα του ΠΑΟΚ με 2–1 από τον Πανθρακικό. Την επόμενη σεζόν (2016–17) δεν είχε συμμετοχές με την ομάδα, έφτασε, όμως, στην κατάκτηση του Κυπέλλου Ελλάδας (με συμμετέχοντες στον τελικό τον ΠΑΟΚ και την ΑΕΚ). Νικητής ήταν η ομάδα της Θεσσαλονίκης με σκορ 2–1. Αυτός ήταν ο πρώτος τίτλος στην καριέρα του Έλληνα αμυντικού.
Ατρόμητος
Την επόμενη χρονιά (2017–18) δόθηκε δανεικός από τον ΠΑΟΚ στον Ατρόμητο Αθηνών για έναν χρόνο. Στην ομάδα του Περιστερίου καθιερώθηκε ως βασικός, πραγματοποιώντας καλές εμφανίσεις, ενώ σκόραρε και μία φορά, με αποτέλεσμα ο δανεισμός του να ανανεωθεί για έναν ακόμη χρόνο, όπου και πάλι αποτέλεσε έναν από τους βασικούς παίκτες της άμυνας.
Ρίζεσπορ
Στις 23 Ιουλίου του 2019 πήρε μεταγραφή στην τούρκικη Ρίζεσπορ με αμοιβή 500.000€.
Επιστροφή στον Ατρόμητο
Στις 2 Ιουλίου 2021 ανακοινώθηκε η επιστροφή του στον Ατρόμητο ύστερα από δύο χρόνια, στον οποίο υπέγραψε συμβόλαιο για τα επόμενα δύο χρόνια.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Α.Ο. Γλυφάδας Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Α.Ο. Χανιά Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ατρόμητου Αθηνών Κατηγορία:Αμυντικοί ποδοσφαιριστές Κατηγορία:Ποδοσφαιριστές Ρίζεσπορ Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Σερκλ Μπρυζ Κατηγορία:Ξένοι ποδοσφαιριστές στο Βέλγιο Κατηγορία:Έλληνες ποδοσφαιριστές στο εξωτερικό
Ρολόι της Αποκάλυψης
μικρογραφία|120x120εσ| Το ρολόι της Αποκάλυψης στην τρέχουσα ρύθμιση «90 δευτερόλεπτα έως τα μεσάνυχτα» Το Ρολόι της Αποκάλυψης (αγγλικά: Doomsday Clock) είναι σύμβολο που αντιπροσωπεύει την πιθανότητα μιας ανθρωπογενούς παγκόσμιας καταστροφής, κατά τη γνώμη των μελών του Bulletin of the Atomic Scientists. Από το 1947, το ρολόι είναι μια μεταφορά για τις απειλές για την ανθρωπότητα από τις ανεξέλεγκτες επιστημονικές και τεχνολογικές εξελίξεις. Μια υποθετική παγκόσμια καταστροφή αντιπροσωπεύεται από τα μεσάνυχτα στο ρολόι, με τη γνώμη του Bulletin για το πόσο κοντά είναι ο κόσμος σε μια να αντιπροσωπεύεται από έναν ορισμένο αριθμό λεπτών ή δευτερολέπτων πριν από τα μεσάνυχτα, που αξιολογείται τον Ιανουάριο κάθε έτους. Οι κύριοι παράγοντες που επηρεάζουν το ρολόι είναι ο πυρηνικός κίνδυνος και η κλιματική αλλαγή. Το Συμβούλιο Επιστήμης και Ασφάλειας του Bulletin παρακολουθεί νέες εξελίξεις στις βιοεπιστήμες και την τεχνολογία που θα μπορούσαν να προκαλέσουν αμετάκλητη βλάβη στην ανθρωπότητα.
Η αρχική ρύθμιση του ρολογιού το 1947 ήταν επτά λεπτά πριν τα μεσάνυχτα. Έκτοτε έχει ρυθμιστεί προς τα πίσω και προς τα εμπρός 25 φορές, η πιο μακριά από τα μεσάνυχτα ήταν 17 λεπτά το 1991 και η πλησιέστερη ήταν 90 δευτερόλεπτα, από τις 24 Ιανουαρίου 2023.
Το ρολόι μετακινήθηκε στα δυόμισι λεπτά το 2017, στη συνέχεια στα δύο λεπτά προς τα μεσάνυχτα τον Ιανουάριο του 2018 και έμεινε αμετάβλητο το 2019. Τον Ιανουάριο του 2020, μεταφέρθηκε στα 100 δευτερόλεπτα πριν από τα μεσάνυχτα. Η ρύθμιση του ρολογιού έμεινε αμετάβλητη τόσο το 2021 όσο και το 2022. Το 2023 μετακινήθηκε στα 90 δευτερόλεπτα πριν τα μεσάνυχτα. Από το 2010, το ρολόι έχει μετακινηθεί προς τα εμπρός για τέσσερα λεπτά και τριάντα δευτερόλεπτα και έχει αλλάξει κατά πέντε λεπτά και τριάντα δευτερόλεπτα από το 1947.
Από το 1947, το ρολόι έχει μετακινηθεί οκτώ φορές προς τα πίσω και 17 φορές προς τα εμπρός.